Met 'n knippie sout : Pitkos vir die fynproewer: My gunsteling Podcasts/Potgooie
Een van die groot salighede wat my hier in Australië te beurt geval het is die feit dat ek nie meer soos in my geboorteland in die oggende in verseersknope hoef vas te sit nie. Ek laat daardie las oor aan die busdrywers wat my in die oggende by die stadie moet aflewer. As die busrit langer vat is dit alles vir my heel gewensd, want dit beteken eenvoudig dat daar meer tyd is om na my gunsteling potgooie (podcasts) te luister. Hetsy op die bus of op die trein traak die tyd my nie meer soveel nie, want ek kan in elk geval nie meer daaraan verander nie.
Die Geskiedenis van Rome - deur Mike Duncan800 vC - 480 nC
Luister dit aanlyn by
www.learnoutloud.com : The-History-of-Rome
Hierdie is 'n in diepte en baie insiggewende podcast wat handel oor die Oos Romeinse Ryk wat deur Keiser Konstantyn in Konstantinopel (nou Instanbul in Turkye) begin is. Dit dek ook die geskiedenis voor die vol van die Westelike Romeinse Ryk gesetel in Rome.
RSS FEED : Norman Centuries podcast
Die Geskiedenis van Engeland -
deur David Crowther
516 - 1901 nCRSS FEED : The History of England
Luister dit aanlyn by The History Of England (historyofengland.typepad.com)
Dit volg die geskiedenis van die vroegste settelaars die Wes Saxons in 516 nC aan die Suid Westelike kus van Engeland (onder die leiding van Cerdic), die Angols, die eindelose stryd met die Vikings vanaf 870 nC, die Deense invalle en uitendelike regering van Denemarke deur Cnut op die Engelse kroon, met die daaropvolgende verowering van Engeland deur die Noormanne onder die leiding van Willem die veroweraar...al die pad tot die dood van Koningin Victoria in 1901.
Die Geskiedenis van die Christelike Kerk (Communio Sanctorum) - deur Lance Ralston
33 nc - 1700 nC
RSS FEED : History of the Christian Church
Luister dit aanlyn by History of the Christian Church (www.sanctorum.us)
Hierdie is 'n UITSTEKENDE podcast wat die geskiedenis van die Christelike Kerk volg vanaf die eerste bekeerlinge nadat Jesus opgevaar het in die hemel tot vandag. Daar is reeds meer as 80 episodes en dit trek huidiglik (ten tye van hierdie skrywe) in die Hervorming van die 16de eeu met Martin Luther.